Kountouriótika

Kountouriótika () on kaupunginosa Ateenassa Kreikassa. Se sijaitsee Ateenan keskustan itäpuolella ja kuuluu kaupungin 7. suuralueeseen.

Kaupunginosassa sijaitsevat muun muassa Kreikan korkeimman oikeuden (Áreios Págos) rakennus sekä Panathinaikos-seuran kotistadioneihin kuuluva Apóstolos Nikolaḯdiksen stadion. Siellä sijaitsee myös useita sairaaloita. Kountouriótikan keskeisin katu on Alexándras-valtakatu.

Kaupunginosan koillispuolella sijaitsee Ampelókipoin kaupunginosa, eteläpuolella Ilísia, lounaispuolella Lykavittós ja luoteispuolella Gkýzi.

Luokka:Ateenan kaupunginosat